緣識  其二八
作者：宋太宗
朝代：宋

paragraphs: 朱明日盛殘花卉，瓊苑爭遊諠帝里。
寶馬香車去復來，幾許人心歡不已。
金明水上浮仙島，畫舸龍舟非草草。
世寧清靜驗如然，老者携小少隨老。
匼匝煙雲楊柳岸，羅綺縱橫長不斷。
五穀豐登順四時，億兆歌謠絕愁嘆。
康哉闐咽芳林下，一看難醻千萬價。
千平聽在樂聲中，比屋可封民自化。